|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO**  **Gradonačelnik** |
| **KLASA: 024-01/25-01/375** | |
| **URBROJ : 2163-6-09/01-24-2** | |
| **Poreč-Parenzo, 3. listopada 2025.** | |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), Gradonačelnik Grada Poreča-Parenzo je donio sljedeći

**ZAKLJUČAK**

1. Utvrđuje se prijedlog Odluke o prihvaćanju Izvješća o radu i financijskog izvješća trgovačkog društva Poduzetnički inkubator Poreč d.o.o. za 2024. godinu te se dostavlja Gradskom vijeću na razmatranje i donošenje u priloženom tekstu.

2. Na sjednici Gradskog vijeća sva potrebna tumačenja uz Izvješće iz točke 1. ovog Zaključka dat će Morena Mičetić, direktorica trgovačkog društva Poduzetnički inkubator Poreč d.o.o.

**GRADONAČELNIK**

**Loris Peršurić**

Prilog:

- Prijedlog Odluke o prihvaćanju Izvješća

- Izvješće o poslovanju za 2024. godinu

**DOSTAVITI:**

1. Gradsko vijeće, ovdje,
2. Poduzetnički inkubator Poreč d.o.o., Obala m. Tita 5, Poreč, ovdje,
3. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće** |

KLASA:

URBROJ:

Poreč-Parenzo,

Na temelju članka 41. stavak 1. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 31. stavak 2. Odluke o izvršavanju proračuna Grada Poreča za 2024. godinu („Službeni glasnik Grada Poreča-Parenzo“ broj 19/23), Gradsko vijeće Grada Poreča-Parenzo na sjednici održanoj ................ 2025. godine, donijelo je sljedeću

**ODLUKU**

**o prihvaćanju Izvješća o radu i financijskog izvješća trgovačkog društva**

**Poduzetnički inkubator Poreč d.o.o. za 2024. godinu**

**Članak 1.**

Prihvaća se Izvješće o radu i financijsko izvješće trgovačkog društva Poduzetnički inkubator Poreč d.o.o. za 2024. godinu.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Elio Štifanić**

**DOSTAVITI:**

1. Gradonačelnik, ovdje
2. Poduzetnički inkubator Poreč d.o.o., Obala m. Tita 5, Poreč, ovdje,
3. Pismohrana, ovdje.

**Obrazloženje**

**Pravna osnova:**

Pravna osnova za donošenje Odluke o prihvaćanju Izvješća o radu i financijskog izvješća Poduzetničkog inkubatora Poreč d.o.o. za 2024. godinu je Statut Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i Odluka o izvršavanju proračuna Grada Poreča-Parenzo za 2025. godinu („Službeni glasnik Grada Poreča-Parenzo“ broj 22/24).

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 30. stavak 2. Odluke o izvršavanju proračuna Grada Poreča-Parenzo za 2025. godinu određeno je da su trgovačka društva u većinskom vlasništvu Grada i gradske ustanove, dužni podnijeti Gradskom vijeću financijska izvješća te izvješća o radu, u roku od najkasnije 6 mjeseci nakon isteka poslovne godine.

**Ocjena stanja:**

Direktorica predmetnog trgovačkog društva pravodobno je Gradu Poreču-Parenzo dostavila Izvješće o radu i financijsko izvješće za 2024. godinu.

**Osnovna pitanja koja treba urediti Odlukom:**

Predloženom Odlukom prihvaća se Izvješće o radu i financijsko izvješće za 2024. godinu.

**Cilj donošenja Odluke:**

Svrha izvještavanjaje upoznavanje i praćenje organizacije, načina i uvjeta rada, programskih aktivnosti i financijskih pokazatelja predmetnog trgovačkog društva u 2024. godini.

**Sredstva potrebna za ostvarenje Odluke:**

Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.